《嘉运》
唐代·徐夤

嘉运良时两阻修，钓竿蓑笠乐林丘。家无寸帛浑闲事，

身似浮云且自由。庭际鸟啼花旋落，潭心月在水空流。

晨炊一箸红银粒，忆著长安索米秋。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。